Osvrt na put u Milano

Cijelu godinu smo isčekivali ovaj izlet. Krenuli smo 19.05. oko ponoći, svi puni energije i volje. Nitko nije razmišljao o spavanju.

Ulaskom u taj grad svi umorni od puta počeli smo se okretati oko sebe. Na trgu, u centru Milana, razgledavali smo predivnu katedralu *D' uomo*. To je predivna građevina iz gotičkog razdoblja. Imali smo i dosta slobodnog vremena te smo mogli isprobati sve što smo stigli. Hrana je kvalitetnija i ukusnija nego naša. Razgledali smo i muzej Leonarda da Vincija gdje smo vidjeli razne oblike tehnologije; podmornicu u pravoj veličini, a na kraju i države koje su nešto izumile. Među njima je bila i Hrvatska s Teslinim izumima. Prije samog dolaska u hotel posjetili smo i *Lagodi Garda*. U hotelu smo noć proveli družeći se i bolje upoznajući 1.a razred. Sljedećega dana išli smo u *Gardaland*. U tom zabavnom parku vozili smo se na raznim vlakovima smrti. Bili smo puni adrenalina. Dan je brzo prošao i došlo je vrijeme polaska kući. U busu smo svi bili umorni i pospani. Kući smo se vratili oko ponoći.

Na ovom izletu smo se odlično proveli. Naučili smo poneke nove stvari i što je važno dobro se zabavili. Na putu kući falio nam je Milano, ali smo bili sretni jer ćemo ponovno vidjeti obitelj.

Damjan Đekić